Piginnittuiit pillugit paasissutissat naapertuutsinnagit nalunaaruteqarnissaq pillugu Kalaallit Nunaannut nalunaarut

Aningaasarsianik malunnarunnaarsaaneq aamma qunusiarinninnikkut anguniagaqartunut aningaasaliineq pillugu inatsimmi (aningaasarsianik malunnarunnaarsaaneq pillugu inatsit), kunngip peqqussutaatigut nr. 956-ikkut 17. maj 2021-imeersukkut Kalallit Nunaannut atuutilersinneqartukkut, kunngillu peqqussutaatigut nr. 2627-ikkut 28. december 2021-imeersukkut allanngortinneqartukkut § 15, imm. 3 malillugu, aalajangersarneqarpoq:

*Atuuffia*

**§ 1.** Suliffeqarfinnut inunnullu kiisalu oqartussaasunut piginnaatinneqartunut, aningaasarsianik malunnarunnaarsaaneq pillugu inatsimmi, kunngip peqqussutaatigut Kalaallit Nunaannut atuutilersinneqartumi, § 15 a malillugu piginnittuiit pillugit paasissutissat nalunaarsorneqarsimasut naapertuutsinnagit nalunaaruteqartussaasunut, nalunaarut manna atuuppoq.

*Nalunaaruteqarneq*

**§ 2.** Paasissutissat naapertuutinngitsut, § 1 malillugu nalunaaruteqartussaatitaasut Erhvervsstyrelsenip nalunaarsuiffiani piginnittuiuneq pillugu paasissutissat akornanni aamma piginnittuiuneq pillugu taakku paasissutissat taakkunannga tikinneqarsinnaasut akornanni nassaarisaat, Erhversstyrelsinimut nalunaarutigineqassapput.

*Imm. 2.* Nalunaaruteqarneq minnerpaamik paasissutissanik tulliuttunik imaqassaaq:

1) Nalunaarutiginnittup atia aamma CPR-normua imaluunniit CVR-normua.

2) Suliffeqarfimmut, fondimut, peqatigiiffimmut, unammilleqatigiinneq killilerniarlugu peqatigiinnut imaluunniit inatsisitigut assigisaannik aaqqissuussinernut, nalunaarutiginninnermut tunngasumut ati aamma CVR-normu.

3) Naapertuutinngitsoqarneranik aallaaserinninneq.

*Imm. 3.* Naapertuutinngitsoqarnera pillugu uppernarsaatit nalunaaruteqarnermi ilanngunneqassapput.

*Imm. 4.* Imm. 1 malillugu nalunaaruteqarneq, allanut oqaatigineqartussaanngilaq aamma pisortat ingerlatsinerat pillugu paasitinneqarsinnaatitaaneq pillugu inatsimmi aamma pisortat ingerlatsinerat pillugu inatsimmi paasitinneqarsinnaatitaanermit ilaatinneqanngilaq. Suliffeqarfimmut, fondimut, peqatigiiffimmut, unammilleqatigiinneq killilerniarlugu peqatigiinnut imaluunniit inatsisitigut assigisaannik aaqqissuussinernut nalunaarutiginninnermut tunngasumut nalunaaruteqartoq pillugu paasissutissat ingerlateqqinneqassanngillat.

*Erhvervsstyrelsenip nalunaaruteqarnissamut aaqqiineranik atuineq*

**§ 3.** § 1 malillugu Erhvervsstyrelsenip it-systemiani nalunaarsorneqarsimasut piginnittuiit pillugit paasissutissat naapertuutinngitsut, Erhvervsstyrelsenip nalunaaruteqarnissamut aaqqiissutaa www.virk.dk aqqutigalugu nalunaarutigineqassapput.

*Imm. 2.*  Digitaliusumik atsiorneq imaluunniit NemID, piginnittuiit pillugit paasissutissani nalunaarsorneqarsimasuni naapertuutinngitsut pillugit nalunaaruteqarnissamut Erhvervsstyrelsenimit akuerineqartut, nalunaarutiginnittup atussavai.

*Imm. 3.*  Nalunaaruteqarnissamut aaqqiinermi www.virk.dk-miittumi takuneqarsinnaasumi piumasaqaatinut naapertuuttumik nalunaaruteqarneq ingerlanneqassaaq.

*Imm. 4.* Nalunaaruteqarnissamut aaqqiinerup atornerlunneqarsimappat imaluunniit atornerlunneqarnissaa pissutissaqartumik Erhvervsstyrelsenimit ilimagineqarpat, aqutsisoqarfiup atuisut taassuminnga atuisinnaanerat ingerlaannaq matusinnaavaa.

**§ 4.**  Nalunaaruteqarnissamut aaqqiineq atorlugu qaqutigorluinnaq nalunaaruteqartoqarsinnaanngippat, taava naapertuutinngitsoqarnera digitaliusumik e-post aqqutigalugu Erhvervsstyrelsenimut nalunaarutigineqassaaq, § 2, imm. 2 malillugu paasissutissat taaneqassapput aamma naapertuuttoqannginneranut uppernarsaatit ilanngunneqassallutik.

*Oqaatsinut piumasaqaatit*

**§ 5.** Naapertuuttoqannginnera pillugu allaaserinninneq aamma taamaattoqarneranut uppernarsaat ilanngunneqartoq, qallunaatut, svenskisut, norskisut imaluunniit tuluttut allassimassapput.

*Atuutilerfia*

**§ 6.** Nalunaarut atuutilerpoq ulloq [DATO] 2022.

*Erhvervsstyrelsen, ulloq* [DATO] *2022*

Jørgen Wissing Jensen

/ Søren Corfixsen Whitt